# Alfonso Pérez

### Wikipedia

Alfonso
Henkilötiedot
Koko nimi | Alfonso Pérez Muñoz
Syntymäaika | 26. syyskuuta 1972
Syntymäpaikka | Getafe, Madrid, Espanja
Ammattilaisseurat
Vuodet | Seura | O (M)
1991–1995 1995–2000 2000–2002 2002 2002–2005 | Real Madrid Real Betis Barcelona Marseille Real Betis | 89 (13) 152 (59) 21 (2) 11 (4) 45 (10)
Maajoukkue
1992–2000 | Espanja | 38 (11)

Alfonso Pérez Muñoz (s. 26. syyskuuta 1972 Getafessa, Madridin maakunnassa, Espanjassa) on espanjalainen entinen jalkapalloilija. Hänen pelipaikkansa oli hyökkääjä.

Pérez aloitti ammattilaisuransa La Ligan Real Madridissa vuonna 1991, ja oli mukana voittamassa cup-mestaruutta vuonna 1993 ja liigamestaruutta vuonna 1995. Myöhemmin vuonna 1995 hän siirtyi Real Betisiin ja teki ensimmäisellä kaudellaan 25 maalia, joka on edelleen seuran yhden kauden maaliennätys. Espanjalainen urheilulehti Don Balón valitsi Pérezin La Ligan parhaaksi espanjalaispelaajaksi vuonna 1998. Vuonna 2000 Pérez teki sopimuksen Barcelonan kanssa, mutta epäonnistuneen kauden jälkeen hänet lainattiin ranskalaiseen Marseilleen. Kaudeksi 2002–2003 Pérez siirtyi lainalla vanhaan seuraansa Real Betisiin ja kauden päätteeksi seura hankki hänet jälleen pysyvästi riveihinsä. Ennen ammattilaisuransa päättämistä kesäkuussa 2005 Pérez voitti yhden cup-mestaruuden Real Betisin paidassa.

Espanjan maajoukkueessa Pérez teki ensiesiintymisensä 9. syyskuuta 1992 ystävyysottelussa Englantia vastaan, ja oli mukana vuoden 1998 MM-kilpailuissa sekä vuosien 1996 ja 2000 EM-kilpailuissa. Kaikkiaan hän pelasi 38 maaottelua ja teki 11 maalia. Kenties tunnetuin maaleista on hänen vuoden 2000 EM-kilpailuissa Jugoslaviaa vastaan viimeisellä minuutilla tekemä maali, jonka ansiosta Espanja selvisi jatkoon alkulohkostaan. Junioritasolla Pérez oli mukana voittamassa olympiakultaa vuoden 1992 kesäolympialaisissa.

Pérezin synnyinkaupungin jalkapalloseuran Getafe CF:n kotistadion kantaa hänen kunniakseen nimeä Coliseum Alfonso Pérez.

## [muokkaa] Saavutukset

- La Liga: 1995
- Copa del Rey: 1993, 2005
- Supercopa de España: 1993

## [muokkaa] Aiheesta muualla

- Alfonso Pérezin tilastot Primera divisiónissa
- Alfonso Pérezin tilastot Ligue 1:ssä
- Alfonso Pérezin tilastot Espanjan maajoukkueessa

Haettu osoitteesta http://fi.wikipedia.org../../../a/l/f/Alfonso_P%C3%A9rez_e2d1.html

Luokat: Espanjalaiset jalkapalloilijat | Espanjalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Nederlands